**Zápisnica zo zasadnutia Obecného zastupiteľstva konaného 17.08.2017 v Kordíkoch**

**Prítomní** : podľa prezenčnej listiny

**Program** : **1.** **Otvorenie**

**2. ÚP obce Kordíky**

**3. Rozpočtové opatrenie č. 1/2017**

**4. Zámer prenájmu časti KN-E 1483/3 a KN-E 1483/1 – Pálková, Navara**

**5. Zámer predaja KN-C 1026/43**

**6. Kontrola uznesení č. 30-53/2017**

**7. Rôzne**

**K bodu č. 1** : Starosta obce privítal prítomných poslancov a občanov, oboznámil ich s programom zasadnutia a navrhol za zapisovateľku Ivetu Tučekovú a za overovateľov zápisnice Mgr. Juraja Kundratu a Ing. Petru Polončíkovú.

Keďže zatiaľ nebola prítomná poslankyňa obecného zastupiteľstva Ing. Petra Polončíková , rozhodol sa starosta obce prejsť k bodu č. 3 „Rozpočtové opatrenie č. 1/2017“ a k bodu č. 4 „Zámer prenájmu časti KN-E 1483/3 a KN-E 1483/1 – Pálková, Navara“ .

Po týchto bodoch sa poslankyňa obecného zastupiteľstva Ing. Petra Polončíková dostavila k zasadnutiu obecného zastupiteľstva a starosta obce predložil poslancom bod č. 2 „ÚP obce Kordíky“.

**K bodu č. 2:** V novembri 2015 boli začaté prípravné práce na obstarávaní územného plánu obce Kordíky. Hlavným dôvodom potreby nového územného plánu obce bola skutočnosť, že doterajšia územnoplánovacia dokumentácia mala už 14 doplnkov a bola neprehľadná. Obec Kordíky požiadala v júni 2017 Okresný úrad v Banskej Bystrici, odbor výstavby a bytovej politiky, oddelenie územného plánovania o stanovisko k pripravovanému návrhu územného plánu podľa § 25 stavebného zákona. V júli 2017 bolo na obec Kordíky doručené stanovisko Okresného úradu, v ktorom podľa § 25 ods. 2stavebného zákona súhlasí s predloženým návrhom ÚPN obce Kordíky a nemá námietky k predloženiu územnoplánovacej dokumentácie na schválenie Obecnému zastupiteľstvu obce Kordíky.

Starosta obce predložil prítomným poslancom:

* stanovisko Okresného úradu Banská Bystrica zn. OÚ-BB-OVBP1-2017/021619-002-BD zo dňa 10.07.2017 podľa § 25 zákona č. 50/1976 Zb. o územnom plánovaní a stavebnom poriadku v znení neskorších predpisov
* Územný plán obce Kordíky
* Návrh VZN č. 1/2017, ktorým sa vyhlasuje záväzná časť Územného plánu obce Kordíky

Prítomný poslanci zobrali stanovisko Okresného úradu na vedomie a Územný plán obce Kordíky a návrh VZN č. 1/2017 schválili.

**K bodu č. 3:** Pracovníčka obecného úrad Iveta Tučeková predložila prítomným poslancom Rozpočtové opatrenie č. 1/2017, kde bol rozpočet upravený v niektorých položkách (viď príloha). Rozpočtové opatrenie bolo 15 dní pred zastupiteľstvom zverejnené v mieste spôsobom obvyklým. Poslanci toto rozpočtové opatrenie schválili.

**K bodu č. 4:** Starosta obce predložil poslancom obecného zastupiteľstva zámer prenajať nehnuteľný majetok obce z dôvodu hodného osobitného zreteľa v súlade s § 9a ods. 9 písm. c) zákona č. 138/1991 – časť pozemku KN-E č. 1483/3 o výmere 17 m2 a časť pozemku KN-E č. 1483/1 o výmere 9 m2 pre pani Mgr. Petru Pálkovú. Tento zámer bol zverejnený 15 dní pred zastupiteľstvom spôsobom v mieste obvyklým a poslanci obecného zastupiteľstva boli s týmto zámerom prenájmu vopred oboznámení. Nájomné sa určuje na dobu neurčitú vo výške 1,- Eur za m2 za rok. Poslanci prenájom schválili.

Ďalej prítomným poslancom predložil zámer prenajať nehnuteľný majetok obce z dôvodu hodného osobitného zreteľa v súlade s § 9a ods. 9 písm. c) zákona č. 138/1991 - časť pozemku KN-E č. 1483/3o výmere20 m2 pre pána Rudolfa Navaru**.** Tento zámer bol zverejnený 15 dní pred zastupiteľstvom spôsobom v mieste obvyklým a poslanci obecného zastupiteľstva boli s týmto zámerom prenájmu vopred oboznámení. Nájomné sa určuje na dobu neurčitú vo výške 1,- Eur za m2 za rok. Poslanci prenájom schválili.

**K bodu č. 5:** V tomto bode starosta obce predložil prítomným poslancom zámer predať nehnuteľný majetok obce z dôvodu hodného osobitného zreteľa v súlade s § 9a ods. 8 písm. e) zákona č. 138/1991 – KN-C 1026/43 o výmere 420 m2 . Dôvody hodné osobitného zreteľa sú, že pozemok KN-C 1026/43,TTP, je nevyužívaný a nemá pre obec iný úžitok. Obec v súčasnosti nemá záujem o iné využitie tohto pozemku a z tohto predaja obec bude mať úžitok. Záujem o odkúpenie tohto pozemku prejavil pán Martin Kúšik, ktorý je majiteľom susedného pozemku. Cena pozemku KN-C 1026/43 o výmere 420 m2 bola stanovená na 13 020,-€, čo je v prepočte 31,-€ za m2. Poslanci predaj schválili.

**K bodu č. 6:** Starosta obce informoval poslancov obecného zastupiteľstva o plnení uznesení č.30-53/2017 z predošlého zastupiteľstva,konaného 23.06.2017.Všetky uznesenia boli splnené.

**K bodu č. 7:** Poslanci obecného zastupiteľstva schválili opravu strechy na obecnej budove – obchod, krčma a klub mládeže. Cenovú ponuku doručil miestny občan S. Žabka, ktorý bude uvedenú opravu realizovať.

Starosta obce informoval:

* Je potrebné rozoslať výzvy na pokosenie pozemkov majiteľom pozemkov, ktorí tak ešte neurobili, s termínom do 30.9.2017.
* Starosta obce sa zúčastní 17.-22.9.2017 študijno-pracovnej cesty pre starostov v Maďarsku, ktorú organizuje ZMOS .
* Dňa 04.10.2017 sa uskutoční sa výlet do Veľkého Krtíša – Movino . Treba prezistiť reálnu cenu a reálny záujem. Časť nákladov pre dôchodcov uhradí obecný úrad.

Do tohto bodu navrhol miestny občan Ing. Ivan Beňo doplniť bod „Dlhodobá stagnácia obce“, ktorý sa ujal slova. Pánovi Beňovi s manželkou sa nepáčilo akým spôsobom obec vyčistila obecné pozemky pod dedinou a pýtali sa, či to takto ostane. Do tejto debaty sa zapojila poslankyňa obecného zastupiteľstva, ktorá sa prítomným manželom snažila vysvetliť obnovu biomasy a nutnosť v budúcnosti vyselektovať pozemky, ktorá sú vhodné na spásanie a ktoré sú vhodné na štiepkovanie. Ďalej sa informovali ohľadom fungovania OPS Kordíky s.r.o. Prítomní poslanci spolu so starostom obce konštatovali, že OPS Kordíky momentálne funguje len na kosenie pozemkov vo vlastníctve obce. Do konca mesiaca august sa má starosta obce stretnúť s SHR pánom Gregorom, ktorý má záujem o prenájom obecných pozemkov a spoluprácu s OPS Kordíky s.r.o. Pani Beňová upozornila na neporiadok v kameňolome, kam niektorí občania vozia komunálny a stavebný odpad. Minulý mesiac pracovníci obecného úradu vyčistili kameňolom, avšak tento neporiadok je tam opäť. Bude treba spraviť riadne oplotenie kameňolomu a prípadne nainštalovať fotopasce. Ďalej sa p. Beňová zaujímala o to, či prišlo na obec Kordíky nejaké vyjadrenie z veteriny. Ďalej p. Beňová žiadala o zrušenie VZN č. 5/2015 o usmernení činnosti stavebnej komisie obecného zastupiteľstva pre výstavbu a ekológiu. Pani Beňovej sa nepáči štýl akým sú písané zápisnice z obecného zastupiteľstva a uznesenia. Vo všetkých týchto témach vznikla celkom búrlivá debata.

Starosta obce navrhol termín piateho obecného zastupiteľstva v roku 2017 a to na termín štvrtok **12.10.2017 o 17-tej hodine.**

Starosta obce na záver zasadnutia poďakoval prítomným poslancom obecného zastupiteľstva a hosťom za účasť a ukončil toto zasadnutie.

V Kordíkoch 17.08.2017

Zapisovateľka zápisnice: Iveta Tučeková

Overovatelia zápisnice: Mgr. Juraj Kundrata

Ing. Petra Polončíková

**Ján Záchenský**

**starosta obce**